cyanic-selkie/wikianc huggingface dataset:
Polvandring
Sett fra Europa befant den magnetiske nordpolen seg i kambrium i Stillehavet, før den så beveget seg mot kysten av Øst-Asia, gjennom de nordøstlige delene av Asia og ut i Nordishavet. Paleomagnetiske målinger gjort i bergarter på andre kontinenter gir andre polvandringskurver. Dette viser at kontinentene ikke bare har beveget seg i forhold til de magnetiske polene, men også i forhold til hverandre.
Jared Tallent
Jared Tallent (født 17. oktober 1984) er en australsk friidrettsutøver (kappgjenger).
Under OL 2008 stilte han opp på både 20- og 50-kilometeren, og tok medalje i begge øvelsene. Det ble sølv på den lengste distansen og bronse på den korteste.
Han tok sølv under Sommer-OL 2016.
Mianchi
Mianchi (kinesisk: 渑池县; pinyin: Miǎnchí Xiàn) er et fylke i provinsen Henan i Folkerepublikken Kina. Det ligger under byprefekturet Sanmenxia.
Fylket hadde 326,131 innbyggere i 1999.
Kulturminner
Funnstedet Yangshao (Yangshao cun yizhi, 仰韶村遗址) som har gitt navn til den neolittiske Yangshaokulturen ble i 1961 oppført på Folkerepublikken Kinas liste over verneverdige kulturminner. Det ble oppdaget i 1921 av den svenske arkeologen Johan Gunnar Andersson (1874–1960).
Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
FK Zlatibor
FK Zlatibor (stiftet 1945) er en serbisk fotballklubb fra Čajetina.
Iren Reppen
Iren Reppen (født 1965) er en norsk skuespiller, tekstforfatter og sanger. Hun er ansatt som skuespiller ved Det Norske Teatret.
Reppen er oppvokst i Harstad, og gikk på Statens Teaterhøgskole i perioden 1987 til 1990. Hun hadde sin scenedebut i 1990 som «Julie» i Romeo og Julie på Trøndelag Teater. Reppen har vært ansatt ved Det norske teatret siden 1992, men er også kjent fra ulike oppdrag for NRK TV og nyvinningen «Det e hardt å være mainn». Iren Reppen var teatersjef for Hålogaland Teater fra 2009 til 2013. Hun var medlem av Norsk kulturråd i perioden 2012 til 2015.
De' e' hardt å være mainn
Det e hardt å være mainn er en kabaret som hadde urpremiere under Festspillene i Nord-Norge i 1994, og hennes egne tekster fra denne forestillingen har senere blitt til platen Det e hardt å være mainn. Hun hadde forestillingen sammen med danseren Jo Strømgren. De reiste på turné med den med Riksteatret i Nord-Norge i 1995, og forestillingen ble også satt opp på Det Norske Teatret høsten samme år. Sangtekstene skrev hun i 1992, og disse handler om makt, kjønn og kjærlighet presentert på en ironisk måte. Musikken er komponert av Svein Gundersen.
Harald Eia brukte figuren «Kattekvinnen» fra kabareten i komiserien Åpen post.
I forbindelse med bryllupet til kronprins Håkon og Mette-Marit fikk de en CD-samling i gave. Det e hardt å være mainn var en av disse.
Det er hardt å være 2 kom som en slags oppfølger i 2004. Dette var et bestillingsverk fra Harstad kulturhus. Også i denne forestillingen var det med en danser (denne gang Lars Jacob Holm) og et band. Forestillingen turnerte i regi av Riksteatret.
Teater
Et utvalg større roller:
Fylkesvei 2002
Fylkesvei 2002 går mellom Roverud og Skinnarbøl i Kongsvinger.
Strekningen ble fastlagt 2019, og tilsvarer den nordlige delstrekningen av fylkesvei 367 (Hedmark).
Amanda Serrano
Amanda Serrano (født 9. oktober 1988) er en profesjonell bokser og mixed martial utøver fra Puerto Rico. Hun er eneste kvinnelige bokser som har vunnet VM-titler i fem og seks divisjoner og eneste puertoricanske bokser til å bli VM i seks ulike vektklasser (bantamvekt, super bantamvekt, fjærvekt, super fjærvekt, lettvekt og lett weltervekt).
Per februar 2018 er Serrano ranket som verdens femte beste kvinnelige bokser av BoxRec; hun er også ranket som verdens beste i super bantamvekt av BoxRec.
Gro Jessen
Gro Jessen (født 28. mai 1938 i Brunlanes, død 6. september 2003 i Oslo) var en norsk tekstilkunstner. Hun mottok Kunsthåndverkprisen under Norske Kunsthåndverkeres årsutstilling i 1994, og ble tildelt Norske kunsthåndverkeres Ærespris i 2000.
Utdannelse
Jessen ble utdannet ved Statens håndverks- og kunstindustriskole (1956–1961). Hun hadde også praksis fra Dansk Filmtrykkeri (1958) og Ruth Christensens verksted i Danmark (1964).
PLUS
Hun var knyttet til Brukskunstsenteret PLUS i Fredrikstad i perioden 1965–1966. Der jobbet hun tett sammen med Turid Holter. De trykket de andres tekstiler og utviklet de egne mønster. Etter uenighet med ledelsen sluttet både Jessen og Holter i 1966.
Ved årsskiftet 1966–1967 startet Gro Jessen og Turid Holter egen virksomhet i Basarhallene i Oslo. Jessen trykket stoffer til dekorasjon, klær, duker og gardiner.
Gruppeutstillinger (i utvalg)
Etter at hun døde i 2003 fikk ble hennes verk vist på minneutstilling Kunstnerforbundet i 2005.
Samlinger
Hun var innkjøpt av blant annet Nasjonalmuseet, KODE, Nordenfjeldske Kunstindustrimuseum og Oslo Kommune.
Andre roller
Jessen arbeidet som lærer ved tekstilavdelingen på Statens håndverks- og kunstindustriskole (1973–1978).
Beit Sahour
Beit Sahour eller Beit Sahur er en liten by like øst for Betlehem.
Da Sankta Helena var på reise i Det hellige land ble stedet lokalisert som hyrdemarken som er omtalt i Juleevangeliet og hun fikk bygget et konvent her.
Rundt 80 % av innbyggerne er kristne, og Beit Sahour er en av få palestinske byer der de kristne er i flertall.
James Augustine McFadden
Bakgrunn
James Augustine McFadden gikk på Saint Ignatius High School i Cleveland. Deretter studerte han filosofi og katolsk teologi ved Saint Ignatius College og ved presteseminaret St. Mary i Wickliffe ved Cleveland.
Prest
Han ble presteviet 17. juni 1905 for bispedømmet Cleveland av dets biskop John Frederick Ignatius Horstmann.
Filmåret 1944
Filmåret 1944 er en oversikt over lanserte filmer, fødte og avdøde filmpersonligheter i 1944.
James Augustine McFadden
Prest
McFadden var først kapellan ved St. Agnes Church i Cleveland, og ble så sogneprest i 1914 for St. Agnes i Elyria. I 1917 ble han rektor for presteseminaret St. Mary i Cleveland.
Hjelpebiskop i Cleveland
Den 13. mai 1932 utnevnte pave Pius XI ham til titulærbiskop av Bida og hjelpebiskop i Cleveland. Biskopen av Cleveland, Joseph Schrembs, bispeviet ham den 8. september samme år; medkonsekratorer var biskopen av Detroit, Michael James Gallagher, og biskopen av Scranton, Thomas Charles O'Reilly.
Pave Pius XII utnevnte ham den 2. juni 1943 til den første biskop av Youngstown.
Episkopalgenealogi
Hans episkopalgenealogi er:
FK Hradec Králové
FK Hradec Králové er en tsjekkisk fotballklubb fra byen Hradec Králové.
Historie
Klubben ble grunnlagt i 1905, og spiller sine hjemmekamper på Všesportovní stadion som har en kapasitet på 7 220.
Spillerstall
Oppdatert 5. mai 2023.
Amex-Istanbul Challenger
Amex-Istanbul Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 1985.
Den blir spilt hvert år i Istanbul i Tyrkia.
Suzanne Bjerrehuus
Suzanne Bjerrehuus (født 22. februar 1948) er dansk jurist, forfatter, foredragsholder og tidligere TV-vertinne.
Hun tok juridisk embedseksamen ved Københavns Universitet i 1976, og jobbet ved siden av studiene som modell. Fra 1986 til 1991 var hun sjef for Det Konservative Folkepartis politisk-økonomiske avdeling.
Hun er mor til modellen Oliver Bjerrehuus.
Liste over flaggbærere for New Zealand under OL
Liste over flaggbærere for New Zealand under OL inneholder samtlige idrettsutøvere som har båret New Zealands flagg under åpningsseremoniene til sommer- og/eller vinter-OL.
The Autobiography of a Super-Tramp
The Autobiography of a Super-Tramp er en selvbiografi av den walisiske poeten og forfatteren William Henry Davies (1871-1940). Boka ble utgitt i 1908.
Innhold
Historien skildrer det enkle livet i England og USA fra tiden rundt århundreskiftet med perspektivet til en distansert og ubundet omstreifende intellektuell. Boken er basert på forfatterens egne opplevelser. Davies hadde 22 år gammel utvandret til USA, og livnærte seg som tramp (hobo, omstreifer), sjømann og løsarbeider. Etter å ha mistet et bein i forsøket på å hoppe på en vogn, kom han senere tilbake til Storbritannia. Da han var blitt uegnet til kroppslig arbeid, begynte han i stedet å skrive.
Bandet Supertramp
Supertramps grunnlegger Rick Davies har i intervju forklart at gruppen ble oppkalt etter boken.
EM på skøyter, allround
EM på skøyter, allround henviser til:
Erle Harstad
Erle Bjoland Harstad (født 6. august 1990) er en norsk kunstløper. Hun ble norgesmester i 2008, 2009 og 2010. Hennes beste resultater i EM er 29.-plass, som hun fikk i både 2009 og 2010.
Wollebæk (slekt)
Wollebæk er et norsk etternavn og tilhører flere slekter i Norge.
Slekt fra Lier
Diplomaten Johan Wollebæk og hans brødre Fin og Alf utgjør et trekløver som markerte seg på hver sitt felt midt på 1900-tallet. Denne slekten av Wollebæk har sitt opphav fra flere hundre års bondeslekt fra Østfold. Rundt 1890 flyttet familien til Lillehammer.
Zhenping (Ankang)
Zhenping (kinesisk: 镇坪县; pinyin: Zhènpíng Xiàn) er et fylke i provinsen Shaanxi i Folkerepublikken Kina. Det er underlagt prefekturet Ankang.
Fylket hadde 57,037 innbyggere i 1999.
Typhon-kvartalet
Typhon (etter det mytologiske vesenet Tyfon) er et kvartal i Gamla stan i Stockholm. Kvartalet er omgitt av Västerlånggatan, Tyska brinken, Stora Nygatan, Kornhamnstorg og Funckens gränd. Smuget Torgdragargränd går gjennom kvartalet. Her finnes blant annet Von der Lindeska huset, Funckska huset og bygningen Typhon 16.
Pantophyrtus
Carabus (Pantophyrtus) er en underslekt av biller i delgruppen (underfamilien) jordløpere (Carabinae) i familiegruppen løpebiller.
Utseende
Middelsstore til store (ca. 20-30 millimeter), avlange, svarte jordløpere, gjerne med litt metallglans. Pronotum er rundet, betydelig bredere enn langt. Dekkvingene er ovale med fin, lengdestripet skulptur.
Levevis
Artene lever på bakken, både i skog og på heier. De er nattaktive rovdyr.
Utbredelse
Underslekten er utbredt i Sentral-Asia (Kirgisistan, Usbekistan, det vestlige Kina).
Systematisk inndeling
Listen følger i hovedsak
Jia (Pingdingshan)
Fylket hadde 555,894 innbyggere i 1999.
Kulturminner
Anetempelet og gravene til de tre Su (San Su ci he mu, 三苏祠和墓) og konfuciustempelet i fylket Jia (Jia xian wenmiao, 郏县文庙) ble i 2006 oppført på Folkerepublikken Kinas liste over kulturminner.
Tianquan
Tianquan (kinesisk: 天全县; pinyin: Tiānquán Xiàn) er et fylke i provinsen Sichuan i Folkerepublikken Kina. Det ligger under byprefekturet Ya'an.
Fylket hadde 142,338 innbyggere i 1999.
Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Per Kjerstad
Per Kjerstad (født Per Kjerstad Andersen) er en norsk skuespiller.
Yiyang (Luoyang)
Yiyang (kinesisk: 宜阳县; pinyin: Yíyáng Xiàn) er et fylke i provinsen Henan i Folkerepublikken Kina. Det ligger under byprefekturet Luoyang.
Fylket hadde 644,548 innbyggere i 1999.
Fylkesvei 2003
Fylkesvei 2003 går mellom Overud og Granli i Kongsvinger.
Strekningen ble fastlagt 2019, og tilsvarer den sørlige delstrekningen av fylkesvei 367 (Hedmark).
Liste over flaggbærere for Nicaragua under OL
Liste over flaggbærere for Nicaragua under OL inneholder samtlige idrettsutøvere som har båret Nicaraguas flagg under åpningsseremoniene til sommer- og/eller vinter-OL.
Sykling under Sommer-OL 2012 – Lagforfølgelse kvinner
Kvinnenes lagforfølgelse under sommer-OL 2012 vil finne sted i London Velopark i 3. og 4. august. Dette er første gang dette er en olympisk øvelse for kvinner, tidligere har kun mennene konkurrert i dette under OL.
Jules Lecoutre
Jules Lecoutre (født 24. april 1878, død 18. april 1962) var en fransk turner.
Han deltok i det første VM som ble arrangert, i 1903, der han fikk sølv i svingstang bak Joseph Martinez, og 5.-plass i mangekamp sammenlagt. Under VM 1911 i Torino var han med på det franske laget som vant sølv i lagkonkurransen, bak Tsjekkoslovakia. I dette VM-et fikk han også bronse i skranke. Hele seks utøver delte bronsemedaljen med 23,5 poeng, et halvt poeng bak vinneren, Giorgio Zampori fra Italia.
Han deltok også i OL i 1900, der han endte på 37.-plass sammenlagt med 247 poeng.
Vitenskapsåret 1519
Vitenskapsåret 1519 er en oversikt over hendelser, fødte og avdøde personer med tilknytning til vitenskap i 1519.
Xiuwu
Xiuwu (kinesisk: 修武县; pinyin: Xiūwǔ Xiàn) er et fylke i provinsen Henan i Folkerepublikken Kina. Det ligger under byprefekturet Jiaozuo.
Fylket hadde 286,860 innbyggere i 1999.
Kulturminner
Dangyangyu-brennovnen (Dangyangyu yaozhi, 当阳峪窑址), Shengguotempelets pagode (Shengguo si ta, 胜果寺塔) og Baijiatempelets pagode (Baijia yan si ta, 百家岩寺塔) ble i 2006 oppført på Folkerepublikken Kinas liste over kulturminner.
Bjørn Magnus Berge
Bjørn Magnus Berge (født 17. desember 1963 i São Paulo i Brasil) er en norsk som er visegeneralsekretær i Europarådet.
Han ble valgt 26. januar av den parlamentariske forsamlingen i Europarådet (PACE) med 185 stemmer mot 112 der den andre kandidaten var Leyla Kayacik (Tyrkia). Hans embedsperiode er fem år fra 1. mars 2021. Han erstatter Gabriella Battaini-Dragoni (Italia).
Glasgow Trophy
Glasgow Trophy er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2018.
Bjørn Magnus Berge
Berges forrige stilling i organisasjonen var generaldirektør og sekretær for Europarådets ministerkomité. Før det fungerte han i mer enn syv år som direktør for generalsekretærens private kontor og visegeneralsekretær. Før han begynte i Europarådet jobbet han som norsk diplomat, blant annet som seniorrådgiver i internasjonale spørsmål til den norske statsministeren.
Glasgow Trophy
Den blir spilt hvert år i Glasgow i Storbritannia.
Bjørn Magnus Berge
Berge studerte internasjonale relasjoner ved Johns Hopkins University of Washington D.C, hvor han var Fulbright Scholar, og studerte kinesisk språk og kultur ved University of Science and Technology i Chengdu. Han har gitt ut flere bøker og artikler.
Beth Wyller
Beth Wyller (født 5. desember 1947 i Oslo) er en norsk keramiker og skulptør. Hun mottok Kunsthåndverkprisen under Norske Kunsthåndverkeres årsutstilling i 1996.
Jan Mossin
Jan Mossin (født 12. april 1936 i Oslo, død 12. august 1987 ) var en norsk økonom. Etter examen artium studerte han ved Norges Handelshøyskole, hvor han tok siviløkonomeksamen i 1959. Etter et par år i næringslivet begynte han våren 1962 sine doktorgradsstudier ved Carnegie Mellon University (dengang Carnegie Institute of Technology) i Pittsburgh i Pennsylvania. Etter fullført doktorgrad reiste han tilbake til NHH hvor han i 1968 ble utnevnt til professor.
Et av arbeidene i doktoravhandlingen hans var et viktig bidrag til kapitalverdimodellen (CAPM). Mossin er også anerkjent for andre banebrytende forskningsbidrag i finans. Dette gjelder i særdeleshet et velkjent arbeid om strategisk aktivaallokering for en langsiktig investeringsportefølje, og arbeid om optimal risikodeling og prising i forsikringsmarkeder. Sammen med professorene Karl Borch og Agnar Sandmo etablerte Mossin NHH som et sentralt internasjonalt forskningsmiljø på slutten av 1960-tallet.
Beth Wyller
Gruppeutstillinger (utvalgt)
Hun mottok Special Prize WOCEF i Korea både i 2003 og 2007.
Samlinger
Hun er innkjøp av blant annet Nasjonalmuseet, KODE, Nordenfjeldske Kunstindustrimuseum og Sørlandets Kunstmuseum.
Johan Auranaune
Johan Ingmar Auranaune (født 18. mai 1926 på Skatval i Nord-Trøndelag, død 7. juli 2015) var en norsk gartner og politiker (Sp).
Etter hagebruksavdelingen ved NLH var han fylkesgartnerassistent i Nordland landbruksselskap 1953–1956, overlærer ved Statens gartnerskole på Rå 1956–1959, fylkesgartner i Troms landbruksselskap 1960–1978 og rektor ved Statens gartnerskole på Rå 1978–1993. Auranaune var formann i Nord-Norges Gartnerforening 1969–1986 og medlem av hovedstyret i Norsk Gartnerforbund 1975–1987. Etter at han avgikk med pensjon i 1993, ble han boende på Borkenes frem til 2008, da han flyttet tilbake til Trøndelag.
Auranaune var formann i Troms senterparti 1962–1968, medlem av Tromsø bystyre 1964–1975 og medlem av Troms fylkesting 1972–1979. Han var også vararepresentant til Stortinget fra Troms 1965–1973, og møtte i alt 95 dager der. Han skjøttet en rekke offentlige verv, og ble kjent fra mange programmer i radio og fjernsyn.
Auranaune ble tildelt Kongens fortjenstmedalje i gull.
Haptisk teknologi
Haptisk teknologi er en tilbakemeldingsteknologi basert på haptikk, læren om berøring og om kommunikasjon ved berøring (taktilitet) og kroppens bevegelse (kinestetikk), særlig hvordan man bruker hender og fingrer for å utforske omgivelsene, og om hvordan man bruker følesansen når man håndterer redskaper og objekter i omverdenen. Haptisk teknologi kan bruke vibrasjon, bevegelse, motstand eller lignende mekanisk simulering for å bistå i opprettelse og kontroll av virtuelle objekter.
Bruksområder
Haptiske tilbakemeldinger er vanligvis brukt i arkadespill, og da spesielt i bilspill. Det første spillet som brukte haptiske tilbakemeldinger var Moto-Cross. Moto-Cross ble produsert av Sega i 1976. Måten dette ble brukt på var at kontrollsystemet vibrerte når man kolliderte med andre kjøretøy.
Teknologien har også gjort det mulig å undersøke i detalj hvordan den menneskelige følesansen fungerer.
Pseudotribax
Carabus (Pseudotribax) er en underslekt av biller i delgruppen (underfamilien) jordløpere (Carabinae) i familiegruppen løpebiller.
Utseende
Middelsstore til store (ca. 20-30 millimeter), avlange, svarte jordløpere, gjerne med litt metallglans. Pronotum er rundet, betydelig bredere enn langt. Dekkvingene er ovale med fin, lengdestripet skulptur.
Levevis
Artene lever på bakken, både i skog og på heier. De er nattaktive rovdyr.
Utbredelse
Underslekten er bare kjent fra Kirgisistan.
Systematisk inndeling
Listen følger i hovedsak
Innlandshav
Et innlandshav, grunnhav, eller epikontinentalhav, er et grunt hav som dekker sentrale deler av et kontinent i tidsperioder med høyt havnivå, som følge av marine transgresjoner. I vår tid står kontinentene høyt, havnivået er lavt, og det er få innlandshav. Eksempler på dagens innlandshav er Kaspihavet, Persiagulfen, Hudsonbukta og Østersjøen, og også Sørkinahavet, som nå dekker Sundasokkelen.
På en geologisk tidsskala har innlandshav vært både mer vanlige og større i utstrekning:
Loughborough Trophy
Loughborough Trophy er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2018.
Den blir spilt hvert år i Loughborough i Storbritannia.
Konstantin von Neurath
Konstantin Freiherr von Neurath (født 2. februar 1873 i Vaihingen i Kongeriket Württemberg, død 14. august 1956 i Enzweihingen i Baden-Württemberg) var en tysk nazist, diplomat, utenriksminister (1932–1938), og guvernør i Böhmen-Mähren fra 21. mars 1939 til 24. august 1943.
Han ble etter krigen (1946) dømt til 15 års fengsel for krigsforbrytelser og forbrytelser mot menneskeheten. Han slapp ut fra Spandau-fengselet allerede i 1954 av medisinske årsaker (etter å ha hatt ett hjerteinfarkt).
Bakgrunn
Neurath var født i Kongeriket Württemberg i en schwabisk lavadelsfamlie som sønn av godseieren, politikeren og kammerherren Konstantin Sebastian von Neurath. Han studerte juss ved Eberhard-Karls-Universität Tübingen og ved Humboldt-Universität zu Berlin. Etter avlagt eksamen arbeidet han ved et lokalt advokatkontor i hjembyen, men gikk inn i offentlig tjeneste i 1901 da han ble ansatt ved det tyske utenriksdepartementet i Berlin. I perioden 1903 til 1914 tjenestegjorde han ved den tyske ambassaden i London, og deretter som ambassaderåd i Konstantinopel.
Første verdenskrig
Etter utbruddet av første verdenskrig ble han beordret som offiser ved et infanteriregiment, hvor han i desember 1914 ble tildelt Jernkorset. Etter å ha blitt alvorlig skadet i 1916, ble han dimittert fra militær tjeneste og vendte tilbake til sin diplomatiske post i Det osmanske riket. Fra slutten av 1917 og resten av krigen ledet han regjeringen i Württemberg hos Vilhelm II av Württemberg.
I 1919 vendte han tilbake til diplomatisk tjeneste, som sendemann til København, og fra 1921 og fram til 1930 i Roma.
Politiker
Etter Gustav Stresemanns død, var det Neurath som president Paul von Hindenburg ønsket som den nye utenriksministeren, men dette ble ikke politisk mulig før i 1932 da Franz von Papen dannet regjering. Han beholdt denne posten under de kommende regjeringer av Kurt von Schleicher og Adolf Hitler, hvor Neurath sto som en eksponent for en konservativ, faglig rettet embetsutøvelse.
Neurath gikk av 4. februar 1938 og ble erstattet med sin gamle rival Joachim von Ribbentrop. Hitler utnevnte ham da som minister uten portefølje, noe som medførte at Neurath var formelt sett regjeringsmedlem helt fram til krigens avslutning, men uten noe politisk makt.
Etter den tyske innmarsjen i Tsjekkoslovakia 15. mars 1939 ble Neurath såkalt riksprotektor for Böhmen-Mähren. Hitler var misfornøyd med at Neurath ikke brukte harde nok midler til å slå ned den tsjekkiske motstandsbevegelsen og hans stedfortreder Reinhard Heydrich fikk i september 1941 overdratt alle Neuraths fullmakter. Neurath søkte om avskjed, men denne ble ikke innvilget før i august 1943 og erstattet av Wilhelm Frick. I mellomtiden hadde Kurt Daluege overtatt fullmaktene etter motstandsbevegelsens likvidering av Heydrich.
Pokémon HeartGold og SoulSilver
Pokémon HeartGold og SoulSilver er oppgraderte versjoner av Pokémon Gold og Silver til Game Boy, slik som Pokémon FireRed og LeafGreen var nye og oppgraderte versjoner av Pokémon Red og Blue. HeartGold og Soulsilver er de fjerde og femte hovedspillene lansert i Pokémon-serien under generasjon IV. Spillene ble utgitt den 12. september 2009 i Japan, 14. mars 2010 i Nord-Amerika, 4. februar 2010 i Korea, 25. mars 2010 i Australia og 26. mars i Europa.
PokéWalker
PokéWalker er et pedometer som følger med alle HeartGold og SoulSilver-spill. Du kan overføre dine pokémon til denne, og mens man går i det virkelige liv, vil pokémon man har overført til denne, få erfaringspoeng på lik linje med at den går bak deg i spillene. Pokémonen vil også bli mer lykkelig av dette, også dette som i spillene. Den vil også ha en «Item Finder», som gjør at plukker opp diverse «item» til deg. Den vil i tillegg ha en slags «PokéRadar», som gjør at en kan fange diverse pokémon i PokéWalkeren.
Domingo Ramón
Domingo Jesús Ramón Menargues (født 10. mars 1958 i Crevillente, Alicante) er en spansk tidligere friidrettsutøver, best kjent for bronemedaljen fra 3000 meter hinder under EM 1982 i Athen. Ramón sin personlig rekord 8:15.74, ble satt 21. juli 1980 i OL i Moskva.
Antonio Corgos
Antonio Corgos Cervantes (født 10. mars 1960 i Barcelona, Catalonia) er en spansk tidligere lengdehopper. Han vant to sølvmedaljer i EM innendørs, men karrierens høydepunkt var udiskutabelt sølvmedaljen fra EM utendørs 1982 i Athen.
Macula (planetærgeologi)
Macula er det latinske ordet for 'flekk'. Det brukes innen planetologien for å henvise til uvanlig mørke områder på overflaten av en planet eller måne. De kan blant annet ses på de isete overflatene av jupitermånen Europa og neptunmånen Triton. Begrepet ble tatt i bruk innen planetologien da høyoppløste bilder av Europa avslørte uvanlig mørke flekker.
Xianghe
Fylket hadde 313,684 innbyggere i 1999.
Dacheng
Dacheng (kinesisk: 大城县; pinyin: Dàchéng Xiàn) er et fylke i provinsen Hebei i Folkerepublikken Kina. Det ligger under byprefekturet Langfang.
Fylket hadde 440,242 innbyggere i 1999.
Administrative enheter
Storkommuner:
Kommuner:
Liste over flaggbærere for Niger under OL
Liste over flaggbærere for Niger under OL inneholder samtlige idrettsutøvere som har båret Nigers flagg under åpningsseremoniene til sommer- og/eller vinter-OL.
Beijing Guoan FC
Beijing Sinobo Guoan FC (1951–) er en kinesisk fotballklubb fra Chaoyang (Beijing), som spiller i Kinesisk superliga.
De spiller på Arbeiderstadionet (bygd 1959) med plass til rundt 66 000 tilskuere.
Med navnet Beijing F.C. vant de nasjonal amatør- og semiprofesjonell liga og cup flere ganger. Ligaen i 1957, 1958 1963, 1964, 1973, 1982 og 1984.
I 1993 ble ligaen profesjonell, og med CITIC som eiere, fikk laget navnet Beijing Guoan og nye draktfarge (grønn). Klubbens leder er Wang Jiesen. De vant Kinesisk superliga i 2009 og FA-cupen i 1996, 1997, 2003 og 2018.
I 2016 ble laget trent av ex-Juventustrener Alberto Zaccheroni (født 1953) som ble oppsagt etter ni kamper, etterfulgt av Xie Feng (født 1966).
Norske John Hou Sæter kom hit fra Stabæk og spilte da de i 2019 tok sin sjuende strake seier.
Pavement
Pavement fra Stockton, California, var et amerikansk indie-band fra 1990-årene, som blant annet var kjent for sin 'lo-fi'-innspillingskvalitet.
Historie
Bandet ble grunnlagt i Stockton, California, i 1989 som et studioprosjekt av gitaristene og vokalistene Stephen Malkmus og Scott Kannberg, først kjent som "S.M." og "Spiral Stairs". Debut EP-ene deres Slay Tracks (1933-1969), Demolition Plot J-7, og Perfect Sound Forever ble spilt inn i studioet til trommeslager Gary Young og besto av lo-fi-sanger som var inspirert av bandet The Fall.
Rundt 1992 ble Pavement et fulltidsband med bassisten Mark Ibold og den ekstra perkusjonisten Bob Nastanovich. Mesteparten av sangene ble skrevet av Malkmus, men Kannenberg skrev også regelmessig låter. Debutalbumet deres, Slanted and Enchanted, ble kommersielt utgitt etter at det hadde sirkulert blant kritikere og kjennere nesten et helt år.
Pavement i Norge
Pavement spilte på Alaska Club, Oslo i 10. november 1992 som support for Sonic Youth, på Rockefeller, Oslo 7. april 1997, samt på Rockefeller, Oslo 29. oktober 1999.
Chongli
Chongli (kinesisk: 崇礼县; pinyin: Chónglǐ Xiàn) er et fylke i provinsen Hebei i Folkerepublikken Kina. Det ligger under byprefekturet Zhangjiakou.
Fylket hadde 125,620 innbyggere i 1999.
Administrative enheter
Storkommuner: Kommuner:
Tom Brokaw
Thomas John «Tom» Brokaw (født 6. februar 1940 Webster, Sør-Dakota) er en amerikansk TV-journalist, skribent og forfatter. Han er best kjent for å være nyhetsanker for NBC Nightly News.
Han giftet seg i 1962 med tidligere Miss South Dakota Meredith Lynn Auld (nå Brokaw).
Kadri Simson
Kadri Simson (født Must 22. januar 1977 i Tartu) er en estisk politiker (Det estiske senterpartiet). Hun ble i 2019 utnevnt som europakommissær og Estlands medlem av Von der Leyen-kommisjonen. Simson var fra 2009 til 2016 leder av sitt partis gruppe i Estlands parlament, Riigikogu. Fra 23. november 2016 til 29. april 2019 var hun sitt lands minister for næring og infrastruktur. Simson utfordret i 2015 Edgar Savisaar som leder av partiet, men tapte avstemningen med 486 mot Savisaars 541 stemmer.
Åklagarmyndigheten
Åklagarmyndigheten er en svensk statlig etat som har ansvar for rettsforfølgelse av lovbrudd. Etaten har rundt 1100 ansatte, hvorav drøyt halvparten er anklagere.
Organisasjon
Åklagarmyndigheten er organisert med Riksåklagaren i Stockholm, som har rundt 80 ansatte, og 43 åklagarkammare rundt om i landet, hver ledet av en sjefanklager. Anklagerkamrene har ofte et geografisk ansvarsområde, men noen kamre har ansvar for spesiell rettsforfølgelse, som organisert og grenseoverskridende kriminalitet.
Kensington
Etymologi
Navnet er første gang dokumentert i Domesday Book  av 1086, hvor det er skrevet på latin som Chenesitone. Kensington finnes flere steder, ulikt stavet som Kennington, Kenington, og Kensington i henholdsvis Berkshire, Kent, Middlesex, og Surrey. Alle har samme betydning. De viser til land eller eiendom særskilt eid av kongen, avledet fra angelsaksiske Cyne-tun, kongens land eller eiendom. En annen teori er at stedsnavnet et sammensatt fra det angelsaksiske person navnet Cynesige + -ing- + -ton, hvor andre ledd har betydningen «folk/slekt» og siste ledd for «gård/eiendom», det vil si eiendom til Cynesiges slekt».
Åklagarmyndigheten
Organisasjon
Riksanklagerens kanselli inkluderer spesialenheter med ansvar for korrupsjon og mistanker mot polititjenestemenn.
Kensington
Historie
Herregården Kensington i Middlesex ble gitt til Geoffrey de Montbray, krigsherre og biskop av Coutances, av Vilhelm erobreren. Geoffrey tilhørte den indre kretsen av rådgivere for kongen og var en av de rikeste menn i England etter den normanniske erobringen. Geoffrey ga administrasjonen av eiendommen Kensington videre til sin vasall Aubrey de Vere, som i henhold til Domesday Book  holdt eiendommen i 1086. Geoffreys arving, Robert de Mowbray, gjorde opprør mot kong Vilhelm Rufus og hans store adelsbestittelser ble overtatt av kronen. Aubrey de Vere holdt eiendommen direkte for kronen etter 1095. Han bevilget land og kirke der til klosteret Abingdon Abbey på dødsleiet til sin eldste sønn Geoffrey. Da familien Vere ble jarler av Oxford ble deres eiendom kjent som Earls Court («Jarlens hoff») mens landene til Abingdon ble kalt for Abbots Kensington og kirken for St Mary Abbots.
Industritjeneste
Industritjeneste AS er en bedrift som ble etablert i 1966. Per dags dato har bedriften 23 faste arbeidere, og 200 yrkeshemmede arbeidssøkere som går på attføringstiltak, og som av forskjellige grunner ikke klarer å jobbe full tid.
Kensington
Dagens Kensington
Kensingtons hovedgate er Kensington High Street, som har et bredt utvalg av forretninger i øvre prisklasse. Kvartalene sør for Cromwell Road kalles gjerne South Kensington.
Åklagarmyndigheten
Organisasjon
I tillegg arbeider noen anklagere ved Ekobrottsmyndigheten, som er en egen etat med ansvar for økonomisk kriminalitet.
Industritjeneste
Industritjeneste AS er eiet av Justis og Politidepartementet, Arbeids og Inkluderingsdepartementet, Norsk Folkehjelp og Oslo kommune.
Kensington
Dagens Kensington
Kensington har ingen klart definerte grenser. Særlig i sør er det en uklar overgang til Chelsea, med noe av den samme arkitekturen. Mot vest danner Earls Court Road en klarere grense, mens Holland Park Avenue kan regnes som grense mot Notting Hill. I nordøst er den store parken Kensington Gardens en tydelig avgrensning. Den andre parken av noen størrelse er Holland Park rett nord for Kensington High Street.
Til tross for svært høye tomtepriser mangler Kensington høyhusbebyggelse; det vanlige er hus med fire til seks etasjer. Et unntak er det 27 etasjer høye hotellet Holiday Inn på Cromwell Road. Kvartalene med de store museene og Imperial Collage mellom Cromwell Road og Kensington Gardens skiller seg klart ut fra det øvrige Kensington.
Administrasjon
Kensington er en del av Royal Borough of Kensington and Chelsea, som også er valgkrets til parlamentsvalget. Fram til 1965 utgjorde Kensington en egen kommune, Royal Borough of Kensington. Sammenslåingen med den tidligere billigere og mindre fasjonable kommunen Chelsea vakte en del motstand i Kensington.
Advantage Cars Prague Open
Advantage Cars Prague Open er en profesjonell tennisturnering for menn som blir spilt på grus. Den er en del av Challenger-touren, og ble opprettet i 2014.
Den blir spilt hvert år i Praha i Tsjekkia.
Fangeskip
Da England mistet de De tretten kolonier fikk landet et problem med å plassere langtids- og ofte livstidsdømte fanger. Løsningen ble å transportere dem til Australia, en lang og farefull reise som kunne vare opp til seks måneder. Fanger ble sent ut i puljer to ganger i året, mai og desember. Opp til 160 000 fanger, menn, kvinner og barn, ble sendt ut fra 1787 og 80 år fremover.
Første og mest kjente var en i 1787 da elleve skip under kaptein Arthur Phillips gikk i land i Botanybukta. Fangenes arbeidskraft ble bruk til å bygge opp infrastrukturen i Englands nye kolonier. Syv av åtte fanger var menn i alderen fra ni opp til åtti år.
Livet ombord var tøft, men kunne være bedre enn hjemme. Fangene ble ført ombord i lenker og kunne sitte fastspent under hele reisen.
Blant de de mange fangene var det også minst én nordmann, Knud Bull.
Dagene ombord
Døgnrytmen var strengt fastlagt og fulgte dette skjema:
Spitsbergen
Spitsbergen (før 1969: Vestspitsbergen, nederlandsk: Spitsbergen, «Spisse fjell») er Svalbards største øy med 37 673 km² areal. Spitsbergen er større enn Østfold, Akershus og Hedmark til sammen, og mer enn ti ganger så stor som Hinnøya - Fastlands-Norges største øy. Den er derved å regne som Norges største øy og den 36. største i verden. Den ligger vest i øygruppen og strekker seg ganske nøyaktig 400 km i nord-sørlig retning fra Verlegenhuken i nord til Sørneset i sør. På tvers er Spitsbergen nesten 220 km i øst-vestlig retning fra Kapp Payer i øst til Kvadehuken i vest. Rundt kysten i vest og nord finnes det noen ganske få mindre øyer i et utpreget fjordlandskap. De fire lengste fjordene og samtlige bosettinger på Svalbard, ligger på Spitsbergen. Øya har alle øygruppens sju nasjonalparker.
Longyearbyen har 2 075 innbyggere (2013), Barentsburg (russisk), Ny-Ålesund og Sveagruva, samt 10-12 polske forskere i Isbjørnhamna og 4-5 fastboende hotellverter i Pyramiden. Det har aldri vært større, permanente bosettinger på noen av de andre øyene. Bosettingen fikk sine stimuli fra fangst 1600-1850, utforskning 1880-1928, og gruvedrift 1906-2000. I nyere tid har forskning og turistnæring hatt sterkest vekst. Fra 1601 var det engelske og nederlandske hvalfangst-stasjoner på øyene i nordvest, senere også lengre sør – blant annet med en norsk sommerstasjon i Green Harbour. Pomor-perioden med russisk fangst hadde sin storhetstid på 1800-tallet. Utfordringer med sjøis og kommunikasjoner har medført at det aldri har vært landbaserte fiskerier her, alt fiske har historisk vært landet i Europa. I nyere tid er fisket sterkt beskyttet av Fiskerivernsonen rundt Svalbard.
Restene av Golfstrømmen bringer varmt, atlantisk vann oppover vestkysten og nordkysten av Spitsbergen og Nordaustlandet, som er mindre islagt enn østkystene av de samme øyene. Spitsbergen er preget av fjell og isbreer, og øst-vestgående elvedaler i midtpartiet. Midtpartiet fra Isfjorden og sørover har yngre fjell fra kvartær og tertiær, og 65 millioner år gamle kull-leier tilknyttet de sentrale bosettingene.
Spitsbergen fikk sitt navn av nederlenderen Willem Barents, som oppdaget den i 1596. Han kalte den West-Spitsbergen (Svalbard i sin helhet kalte han Spitsbergen), etter de mange høye og spisse fjellene på øygruppen.
Natur og geografi
Det er sju nasjonalparker på Spitsbergen inklusive Forlandet, og dette er alle på øygruppen – de andre øyene har ingen nasjonalparker siden det er lite ferdsel der – de har et sterkere vern gjennom naturreservater, noe det også er tre av på Spitsbergen. Videre har Spitsbergen seksten fuglereservat, som etter Svalbardmiljøloven har status som naturreservat. Det er også et geotopvernområde som verner et arkeologisk viktig område ved ytre Isfjorden.
Tabellen nedenfor gjengir de viktigste geografiske områdene og enhetene på Spitsbergen, inndelt utfra formelle områder (områdenumre angitt) i fire regioner av Spitsbergen samt Prins Karls Forland:
Geologi
Spitsbergen lå fra kambrium via devon og videre klemt mellom Laurentia og Siberia, og ble formet av den kaledonske fjellkjedefolding. Den kaledonske foldingen skjedde trolig for 450 – 440 millioner år siden, altså i sen ordovicium, basert på studier av Ny Friesland og Nordaustlandet. Hele vest- og nordkysten er preget av denne foldingen (her kalt Hecla-Hoek-provinsen), med noe nyere, mulig variskisk fjellkjedefolding i sørøst (Torell Land). De kaledonske fjellene tilhører antakelig den Laurentiske kontinentalplaten. Fjellene i øst er høyest. Midtpartiet, et 100 km bredt belte fra sør til nord på øya, er en graben som sank ned under platetektonisk aktivitet i devon-perioden. Den nordlige delen av grabenen forble devonsk, mens den sørlige delen fra Isfjorden og nedover ble dekket av hav og yngre sedimenter langt senere, mange av dem fra kvartær og tertiær. Bockfjorden, som er en sidefjord av Woodfjorden i nordvest, har varme kilder som en rest av tidligere tiders vulkanisme. Området ligger i forkastningsgrensen mellom det vestlige Hecla Hoek-beltet og den devonske grabenen.
Det er rikelig med fossiler i midtpartiet, bl.a 135 millioner år gamle musling- og blekksprutskall fra jura, 100 millioner avtrykk av dinosaurer, og 65 millioner år gamle plantefossiler og kull fra tertiær. Fossiler av dinosaurer er funnet i for eksempel Festningen geotopvernområde som ligger ytterst ved Isfjorden på grensen mellom de yngre midtmassene og de kaledonske dekkene i vestbeltet.
I midtbeltet er det dannet kull av plantemateriale for omkring 65 millioner år siden, og dette er blant de yngste kulleiene vi kjenner til (kull forbindes andre steder oftest med det langt eldre karbon-perioden). Kullagene er horisontale ved Longyearbyen som ligger midt i grabenen, men vertikale ved Barentsburg og Sveagruva som ligger i vest- og østgrensen av grabenen. Det har vært leting etter olje siden 1960-tallet, men det er ikke gjort drivverdige funn.
Klima
Varmt, atlantisk vann følger restene av Golfstrømmen langs vest- og nordkysten, og kystene av fjordene er nesten uten unntak isfrie. Derimot er østkysten og de andre øyene lenger øst konstant dekeks av sjøis. Det gunstige klimaet i vest bidrar til å forklare at bosettingen fra de tidligste tider ble lagt her, med tilgang til fast land og havner som er isfrie 3-4 måneder i året. Hovedfjordene Isfjorden og Van Mijenfjorden er isfrie minst fire måneder, mens deres sidefjorder ofte har litt kortere isfri seilingssesong.
Våren kommer i mai og sommeren varer fra juli til september. Om sommeren ligger temperaturen stort sett på plussiden, med en gjennomsnittstemperatur på 6 ℃. Det er lite nedbør, men fuktig luft fra havet kan gi tåke og lett duskregn. De indre fjordområdene har et svært tørt klima; Svalbard lufthavn har lavest normal årsnedbør av norske nedbørstasjoner med kun 190 mm nedbør i året. Vinteren på Svalbard er mild, beliggenheten tatt i betraktning. Februar er vanligvis den kaldeste måneden med en gjennomsnittstemperatur på −12 til −17 ℃. Bjørnøya, som også regnes som del av Svalbard, har gjennomsnittstemperatur på bare −8 ℃ i kaldeste måned. De seneste årene har vært betydelig mildere, opp til 5 ℃ varmere årsgjennomsnitt. Svalbard er dermed den delen av Norge hvor temperaturen stiger raskest, noe som stemmer med klimaforskernes modeller for framtidens klima. I Longyearbyen er det midnattssol fra 19. april til 22. august, og mørketid fra 27. oktober til 15. februar.
Flora og fauna
Floraen er tundrapreget med en del gressarter og noe blomsterplanter. De drøyt 160 planteartene på Svalbard er i hovedsak representert nettopp på Spitsbergen. Ulike fjellplanter, blant annet soleier, er stedegne og typiske for Svalbard, mens enkelte også finnes på Norge eller Island. Blant de mer iøynefallende eller vanlige artene er tundragras, snøull, reinrose, svartbakkestjerne, skjørbuksurt, svalbardvalmue, fjellsmelle, polarflokk, rublom, fjellsyre, snøarve, tuesildre og rødsildre. I tillegg vokser flere arter av lav og mose. Det vokser også sopp på Spitsbergen.
Det er tre landbaserte pattedyr på øygruppen inkludert Spitsbergen: isbjørn (ca. 3 000 individer), svalbardrein, og fjellrev. Svalbardreinen er nærmere beslektet med nordamerikansk karibu enn med europeisk rein, og kan ha kommet inn vestfra. Tidligere utstasjonerte moskus har dødd ut på Spitsbergen. Østmarkmus ble innført som blindpassasjer på sovjetiske skip og finnes nå i fuglefjellene langs Isfjorden. I tillegg er det marine arter som hvalross, ringsel, storkobbe, steinkobbe, og en rekke arter av hval. Svært viktig for havets økologi er polartorsk, og hoppekrepsarter som raudåte, ishavsåte og feitåte (Calanus) I varmeperioden etter yngre dryas er blåskjell kjent fra fossilfunn langs hele nordkysten av Spitsbergen for 9 400 år siden, med maksimal utbredelse i et antatt klimatisk optimum for omkring 7 250 år siden. De siste funnene daterer seg til 5 300 år siden ved munningen av Woodfjorden, mens neste funn fra arktiske strøk er fra Bjørnøya med funn på 2000-tallet.
Fuglelivet omfatter blant annet kortnebbgås, hvitkinngås, ærfugl, praktærfugl, svalbardrype, krykkje, gråmåke, polarmåke, rødnebbterne, havhest, teist, alkekonge, lundefugl og fjæreplytt. Av fuglene er det kun svalbardrype som lever på øygruppen hele året. Polarmåke og krykkje hekker på øygruppen, men om vinteren trekker den ut til Grønland og Jan Mayen. Polarlomvi hekker bare på Bjørnøya.
Turisme og kulturminner
Under Svalbardmiljøloven er alle menneskelige minnesmerker og gjenstander fra før 1946, per definisjon fredet innen en avstand av 100 meter. Kulturminner fra fangstperioden 1600-1900, og fra gruveperioden siden 1904, er tallrike langs vestkystene av øya. Det vestlig-sentrale Spitsbergen tilhører Forvaltningsområde 10 og her kan tilreisende bevege seg fritt uten forsikringskrav eller meldeplikt. Forvaltningsområdet omfatter hele Nordenskiöld Land, Dickson Land, Bünsow Land, vestlige Sabine Land, samt sjøarealene i Isfjorden og Van Mijenfjorden, men ikke hnhv nord- og sørkystene av disse. Dessuten omfattes et område i nærområdene rundt Ny-Ålesund. I øvrige grupper må man ha særskilt forsikring og melde seg for Sysselmesteren før ferdsel skjer.
Et økende antall anløp av cruisefartøy og utbredt turisme setter først og fremst sine spor i form av urbanisering i Adventdalen, med Longyearbyen og hytte- og hundefeltene oppover denne dalen som sentrale installasjoner. Gruvedrift skjer idag kun i Gruve 7 (midtre Adventdalen), i Barentsburg og i Svea. Scooterkjøringen mellom Longyearbyen og Svea har krevd lite utbygging. Det er mobildekning i Barentsburg, Longyearbyen, Adventdalen, Svea, og delvis i Reindalen. Det arrangeres årlig et hundespannkløp fra Longyearbyen via Fardalen og Colesdalen til Kapp Laila, og tilbake. Det er ingen utbygging av områder for skiidrett eller andre utendørs sportsaktiviteter utenom merkede løyper for scooter- og hundekjøring. Ishuler i breer er populære utfartsmål, eksempelvis innerst i Bolterdalen.
MFK Karviná
MFK Karviná er en tsjekkisk fotballklubb fra byen Karviná.
Historie
Klubben ble grunnlagt i 2003, og spiller sine hjemmekamper på Městský stadion som har en kapasitet på 4 833.
Volkswagen ID.3
Volkswagen ID.3 (2019–) er en elektrisk familiebil fra tyske Volkswagen.
Den er den første i fabrikkens ID-serie. «ID» betyr «Intelligent Design» mens «3» antyder at dette er det tredje skiftet etter storselgerne Volkswagen Boble og Volkswagen Golf.
ID.3 ble først vist på Frankfurt Motor Show den 9. september 2019 med bakhjulsdrift.
Første variant "1ST" ble laget i 30 000 eksemplarer og solgt i Norge fra sommeren 2020 til en pris på rundt 330 000 kroner for den enkleste av de tre utstyrsgradene. Man måtte velge ett av tre batteri, men i "Max"-utgave var frontruta lyddempet.
Utpå høsten endres betegnelsene til "Pro Performance" for de fire enkleste og "Pro S Tour" for den dyreste med 550 km rekkevidde og bare fire sitteseter.
GABA
GABA står for γ-aminobutyric acid, på norsk gammaaminosmørsyre eller -butansyre, er den viktigste hemmende transmittersubstansen i sentralnervesystemet hos virveldyr.
Virkning og reseptorer
I virveldyr virker GABA i inhibitoriske synapser i hjernen. GABA virker ved å binde spesifikke transmembrane reseptorer i plasmamembranen i både pre- og postsynaptiske nevroner. Bindingen fører til åpning av ionekanaler som fører til at negativt ladde kloridioner strømmer inn i cellen og positive kaliumioner ut. Dette gir et negativt transmembrant potensial, som vanligvis fører til hyperpolarisering.
I insekter medierer GABA muskelaktivering i synapser mellom nerver og muskelceller, og til stimulering av enkelte kjertler
Syntese
Organismer syntetiserer GABA fra glutamat ved hjelp av enzymet L-glutamat dekaboksylase og pyridoksal fosfat som kofaktor. Det er verd å merke seg at dette innebærer omdanning av den fremste eksitatoriske nevrotransmitteren til den viktigste inhibitoriske (GABA).
Farmakologi
Legemidler som virker som agonister på GABA-reseptorer (Gaba-analoger eller GABA-erge medikamenter) eller øker nivået av GABA, gir typisk avslappende, angsthemmende og antiepileptiske effekter. Mange av forbindelsene er kjent for å gi tap av korttidsminne og retrograd amnesi.
Legemidler som påvirker GABA-reseptorer
Medikamenter som påvirker GABA på andre måter
Naturpreparater
I 2005 startet en del homøopatiske farmasøytiske selskaper å produsere og selge ulike formuleringer med selve gamma-aminosmørsyre, som i urtepreparater mot søvnløshet.
Fengtianklikken
Fengtianklikken (kinesisk: 奉系; pinyin: Fèng Xì) var en av flere klikker eller fraksjoner som brøt ut fra Beiyangklikken i krigsherretiden i Republikken Kina. Den har sitt navn etter provinsen Fengtian (nå Liaoning) og ble anført av Zhang Zuolin. Fengtianklikken kjempet mot Zhiliklikken om kontrollen over Beijing under første Zhili-Fengtian-krig (1922) og andre Zhili-Fengtian-krig (1924).
Fengtianklikkens styrke begynte å avta under Nordekspedisjonen som Kuomintang satte inn mot de nordlige krigsherrer. Under retretten nordover i 1928 sprengte Zhang Zuolins japanske støttespillere opp hans tog og tok livet av ham. Etter japanernes snikmord av ham overtok hans sønn, Zhang Xueliang, lederskapet for klikken. Zhang Xueliang gikk deretter over til Chiang Kai-shek med hele sin hær.
Dafang
Dafang (kinesisk: 大方县; pinyin: Dàfāng Xiàn) er et fylke i provinsen Guizhou i Folkerepublikken Kina. Det er underlagt byprefekturet Bijie.
Fylket hadde 912,382 innbyggere i 1999.
Kulturminner
Shexiang-graven (Shexiang mu, 奢香墓) ble i 1988 oppført på listen over Folkerepublikken Kinas kulturminner. Shexiang var en herskerinne for yifolket.
Samferdsel
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Britisk mesterskap i troppsgymnastikk 2018
Britisk mesterskap i troppsgymnastikk 2018 ble arrangert 14. og 15. april 2018, på Northumbria University i Newcastle. Konkurranseformen er TeamGym, der det konkurreres i trampett, tumbling og frittstående sammenlagt.
Aldersgruppene i britisk TeamGym er som følger:
VM i friidrett 2013 – Maraton menn
Øvelsen Maraton herrer ved VM i friidrett 2013 fant sted på Luzjniki stadion og i gatene rundt i Moskva  den  17. august.
Norge var ikke representert i øvelsen.
Finale
Løpet startet kl 13.30.